Join Uttar Pradesh Teacher Eligibility Test UPTET News: UPTET SARKARI NAUKRI News - - बीटीसी एडमिशन के लिए आगरा बना पहली पसंद
UPTET SARKARI NAUKRI News - - बीटीसी एडमिशन के लिए आगरा बना पहली पसंद
बीटीसी एडमिशन के लिए आगरा बना पहली पसंद
जागरण संवाददाता, आगरा: बीटीसी 2015 में प्रवेश प्रक्रिया की काउंसिलिंग में आगरा अभ्यर्थियों के लिए पहली पसंद बन गया हे। पूरे प्रदेश से अभ्यर्थी यहां काउंसिलिंग के लिए पहुंच रहे हैं।
बीटीसी 2015 की काउंसिलिंग में पूरे प्रदेश के अभ्यर्थियों के लिए आगरा एडमिशन की उम्मीद बन गया है। तभी तो यहां पर दूसरे जिलों के तुलना में कई गुना अभ्यर्थी काउंसिलिंग में आ रहे हैं। दरअसल प्रदेश में सबसे अधिक बीटीसी कॉलेज वाले जिले में आगरा का नाम भी शामिल है। इसके अलावा आगरा डायट में दूसरे जिलों की तुलना में कट ऑफ थोड़ी कम रखी गई है। ऐसे में हर कोई शिक्षक बनने की उम्मीद लिए आगरा की ओर दौड़ा रहा है। यही कारण है कि यहां पर अभी तक हुई काउंसिलिंग में मेले जैसा नजारा रहा है। डायट प्रशासन की अनुमान से ज्यादा अभ्यर्थी काउंसिलिंग के लिए पहुंचे हैं। इसके कारण थोड़ी अव्यवस्था भी हुई। आगरा के अलावा मेरठ, जौनपुर और वाराणासी में भी कालेजों की संख्या ज्यादा होने के कारण वहां पर भी अभ्यर्थी पहुंच रहे हैं।
आगरा में 5850 सीट
आगरा में बीटीसी की 5850 सीटें हैं। इसमें 200 सीटें डायट की हैं, जबकि 1्र0 वित्तविहीन कॉलेजों की 5450 सीटें हैं। चार अल्पसंख्यक कॉलेजों में 200 सीट हैं।